open-index/open-wikipedia-markdown huggingface dataset:
Κοινωνική τάξη

**Κοινωνική τάξη** λέγεται η διαστρωμάτωση των ανθρώπων με βάση κάποιες κοινωνικές κατηγορίες, συνήθως μεταξύ της ανώτερης, της μεσαίας και της κατώτερης τάξης. Η συμμετοχή σε μια κοινωνική τάξη μπορεί για παράδειγμα να εξαρτάται από την εκπαίδευση, τον πλούτο, το επάγγελμα, το εισόδημα και την συμμετοχή σε μια συγκεκριμένη υποκουλτούρα ή κοινωνικό δίκτυο.

Η «τάξη» είναι ένα θέμα ανάλυσης για κοινωνιολόγους, πολιτικούς επιστήμονες, ανθρωπολόγους και ιστορικούς με ειδίκευση στην κοινωνική ιστορία. Ο όρος έχει ένα ευρύ φάσμα ενίοτε αντικρουόμενων σημασιών και δεν υπάρχει ευρεία συναίνεση για τον ορισμό της «τάξης». Μερικοί άνθρωποι υποστηρίζουν ότι λόγω της κοινωνικής κινητικότητας, τα ταξικά όρια δεν υπάρχουν πλέον, αφού μέσω της εκπαίδευσης ένα άτομο της κατώτερης τάξης μπορεί να μεταπηδήσει στην ανώτερη τάξη. Στην κοινή γλώσσα, ο όρος "κοινωνική τάξη" είναι συνήθως συνώνυμος με την " κοινωνικοοικονομική τάξη", που ορίζεται ως "άτομα που έχουν την ίδια κοινωνική, οικονομική, πολιτιστική, πολιτική ή εκπαιδευτική υπόσταση". Ωστόσο, οι ακαδημαϊκοί διακρίνουν την κοινωνική τάξη από την κοινωνικοοικονομική κατάσταση, χρησιμοποιώντας τον πρώτο όρο για να αναφερθούν στο σχετικά σταθερό κοινωνικοπολιτισμικό υπόβαθρο κάποιου και τον δεύτερο για να αναφερθούν στην τρέχουσα κοινωνική και οικονομική κατάσταση του ατόμου, η οποία κατά συνέπεια είναι πιο μεταβλητή με την πάροδο του χρόνου.

Οι ακριβείς ορισμοί του όρου "κοινωνική τάξη" στην κοινωνία ποικίλλουν με την πάροδο του χρόνου. Ο Καρλ Μαρξ πίστευε ότι η «τάξη» ορίζεται από τη σχέση κάποιου με τα μέσα παραγωγής. Η αντίληψή του για τις τάξεις στη σύγχρονη καπιταλιστική κοινωνία είναι ότι το προλεταριάτο εργάζεται αλλά δεν κατέχει τα μέσα παραγωγής, και η αστική τάξη, όσοι δηλαδή επενδύουν και ζουν από το πλεόνασμα που δημιουργείται από τη λειτουργία των μέσων παραγωγής από το προλεταριάτο, δεν εργάζονται καθόλου. . Αυτό έρχεται σε αντίθεση με την άποψη του κοινωνιολόγου Μαξ Βέμπερ, ο οποίος υποστήριξε ότι η «κοινωνική τάξη» καθορίζεται από την οικονομική θέση, σε αντίθεση με την «κοινωνική θέση» που καθορίζεται από το κοινωνικό κύρος και όχι από απλώς τις σχέσεις του ανθρώπου με τα μέσα παραγωγής. 

Στα τέλη του 18ου αιώνα, ο όρος «τάξη» άρχισε να ορίζεται όχι με βάση κληρονομικά κριτήρια (ευγενείς π.χ.) αλλά με βάση τον πλούτο και το εισόδημα.

## Παραπομπές

Κατηγορία:Ορολογία της κοινωνιολογίας
Κατηγορία:Ανθρωπολογία
Κλεοπάτρα (ελληνική μυθολογία)

Στην ελληνική μυθολογία, **Κλεοπάτρα** (στα αρχαία ελληνικά το όνομα σημαίνει «δόξα του πατέρα») ήταν το όνομα των παρακάτω γυναικών:

* Κλεοπάτρα (Δαναΐδα), κόρη του Δαναού.
* Κλεοπάτρα, κόρη του βασιλιά Τρωός της Τροίας και της Καλλιρόης, κόρης του ποτάμιου θεού Σκαμάνδρου. Ήταν η αδερφή του Ίλου, του Ασσάρακος και του Γανυμήδη
* Κλεοπάτρα, κόρη του Βορέα (βόρειος άνεμος) και της Αθηναίας πριγκίπισσας Ωρείθυιας. Ήταν η πρώτη σύζυγος του Φινέα από τον οποίο απέκτησε δύο γιους, που ονομάζονταν Πλήξιππος και Πανδίωνας, σύμφωνα με κάποιες πηγές.
* Κλεοπάτρα, σύζυγος του Μελέαγρου.
* Κλεοπάτρα, σύζυγος του βασιλιά της Κρήτης Δευκαλίωνα και μητέρα του Ιδομενέα.
* Κλεοπάτρα και Περίβοια της Λοκρίδας, δύο κοπέλες στάλθηκαν στον τρωικό ναό της Αθηνάς ως αντίποινα για τη ιεροσυλία του Αίαντα του Λοκρού. Αυτό έγινε γιατί τρία χρόνια αφότου οι Λοκροί είχαν πάρει πίσω τη χώρα τους, έπαθαν λοιμό. Τότε ένας χρησμός τους ζήτησε να εξευμενίσουν την Αθηνά στην Τροία, στέλνοντας δύο κόρες ως ικέτιδες για χίλια χρόνια. Ο πρώτος κλήρος έπεσε στην Περίβοια και στην Κλεοπάτρα και μετά τον θάνατό τους στάλθηκαν άλλες. 

## Παραπομπές

Κατηγορία:Γυναίκες στην Ελληνική μυθολογία
Κατηγορία:Θράκη
Θεώρημα Βαρινιόν

right|thumb|Τα μέσα <math>\mathrm{M}_1, \mathrm{M}_2, \mathrm{M}_3, \mathrm{M}_4</math> των πλευρών ενός τετραπλεύρου δημιουργούν ένα παραλληλόγραμμο.
Στην γεωμετρία, το **θεώρημα Βαρινιόν** δηλώνει ότι σε ένα οποιοδήποτε κυρτό τετράπλευρο \mathrm{AB\Gamma\Delta} τα μέσα \mathrm{M}_1, \mathrm{M}_2, \mathrm{M}_3, \mathrm{M}_4 των πλευρών του, είναι κορυφές  παραλληλόγραμμου. Το παραλληλόγραμμο αυτό ονομάζεται το **παραλληλόγραμμο Βαρινιόν**.

Το θεώρημα παίρνει το όνομά του από τον Πιερ Βαρινιόν, που το αναφέρει στις διαλέξεις του που δημοσιεύτηκαν το 1731.

## Αποδείξεις

Υπάρχουν διάφορες αποδείξεις για το θεώρημα Βαρινιόν. Παρακάτω παραθέτουμε δύο από αυτές.

, \vec{\mathrm{OM}_2} = \tfrac{1}{2} \vec{\mathrm{B\Gamma}}, \vec{\mathrm{OM}_3} = \tfrac{1}{2} \vec{\mathrm{\Gamma\Delta}} και \vec{\mathrm{OM}_4} = \tfrac{1}{2} \vec{\mathrm{\Delta A}}.
Επομένως, 
:\vec{\mathrm{M_1M_2}} =\vec{\mathrm{M_1B}}+\vec{\mathrm{BM_2}}=\tfrac{1}{2} \cdot \vec{\mathrm{AB}} +\tfrac{1}{2} \cdot  \vec{\mathrm{B \Gamma}}= \tfrac{1}{2} \cdot ( \vec{\mathrm{AB}}+\vec{\mathrm{B \Gamma}}) = \tfrac{1}{2} \cdot \vec{\mathrm{A\Gamma}},
και 
:\vec{\mathrm{M_3M_4}} = \vec{\mathrm{M_3\Delta}}+\vec{\mathrm{\Delta M_4}}=\tfrac{1}{2} \cdot \vec{\mathrm{\Gamma \Delta}} +\tfrac{1}{2} \cdot  \vec{\mathrm{\Delta A}}= \tfrac{1}{2} \cdot ( \vec{\mathrm{\Gamma \Delta}}+\vec{\mathrm{ \Delta A}}) = -\tfrac{1}{2} \cdot \vec{\mathrm{A\Gamma}}.
Άρα \vec{\mathrm{M_1M_2}} =-\vec{\mathrm{M_3M_4}} που σημαίνει ότι τα ευθύγραμμα τμήματα \mathrm{M_1M_2} και \mathrm{M_3M_4} είναι παράλληλα και ίσα.
}}

## Ιδιότητες
Το παραλληλόγραμμο Βαρινιόν έχει τις εξής ιδιότητες:
* Οι πλευρές του είναι ανά δύο ίσες με το μισό μίας εκ των διαγωνίων του τετραπλεύρου.
* Η περίμετρος του είναι ίση με το άθροισμα των διαγωνίων του τετραπλεύρου.
* Το εμβαδόν του είναι ίσο με το μισό του τετραπλεύρου.

## Ειδικές περιπτώσεις
Στα ορθοδιαγώνια τετράπλευρα, δηλαδή στα τετράπλευρα όπου οι διαγώνιοί του τέμνονται κάθετα, το παραλληλόγραμμο Βαρινιόν είναι ορθογώνιο.

Σε ένα τετράπλευρο με ίσες διαγωνίους, το παραλληλόγραμμο Βαρινιόν είναι ρόμβος.

## Γενικεύσεις

Διάφορες γενικεύσεις του θεωρήματος έχουν μελετηθεί σε πολύγωνα και στον τρισδιάστατο χώρο. Πιο συγκεκριμένα, η παραπάνω απόδειξη με χρήση διανυσμάτων ισχύει και για στρεβλά τετράπλευρα, δηλαδή τετράπλευρα των οποίων δεν ανήκουν όλες οι κορυφές στο ίδιο επίπεδο.

## Δείτε επίσης
* Μέσο (σημείο)
* Παραλληλόγραμμο
* Θεώρημα τομής του Θαλή

## Περαιτέρω ανάγνωση
### Εξωτερικοί σύνδεσμοι
* Θεώρημα Βαρινιόν στο MathWorld.
* Παραλληλόγραμμο Βαρινιόν στο Cut The Knot.
* Θεώρημα Βαρινιόν: Απόδειξη χωρίς λόγια στο Cut The Knot.
* Διαδραστική εφαρμογή με το παραλληλόγραμμο Βαρινιόν στο Desmos.
* Διαδραστική εφαρμογή με το παραλληλόγραμμο Βαρινιόν στο Geogebra.

### Ξενόγλωσσα άρθρα
* 

## Παραπομπές


Κατηγορία:Θεωρήματα στη Γεωμετρία
Κατηγορία:Τετράπλευρα
Κατηγορία:Ευκλείδεια Γεωμετρία
Γερβέργη της Λοθαριγγίας

Η **Γερβέργη, γαλλ.: Gerberge της Λωρραίνης** (π. 935 - 978) από τον Οίκο του Ρέγκιναρ ήταν κόρη του Γιλβέρτου δούκα της Λωρραίνης  και της Γκερμπέργκας της Σαξονίας,  κόρης του Ερρίκου Α' του Ορνηθοθήρα, βασιλιά της Γερμανίας. 

## Βιογραφία
Ήταν απόγονος του Καρλομάγνου και από τους δύο γονείς της.   Η Γκέρμπεργκα απεβίωσε λίγο μετά τις 7 Σεπτεμβρίου 978. 

## Οικογένεια
Το 954 ή πριν, παντρεύτηκε τον Aδαλβέρτο Α΄ των Καρολιδών κόμη του Βερμαντουά.  Τα παιδιά τους ήταν:

* Ερβέρτος Γ΄, κόμης του Βερμαντουά .
* Όθων, ίσως ταυτίζεται με τον Όθωνα Α΄  κόμη του Σινύ (  –  ) .
* Λιούντολφ, επίσκοπος των Noγιόν και Tουρναί (  –986) .

## Βιβλιογραφικές αναφορές

Κατηγορία:Οίκος του Ρέγκιναρ
Ford F-Max

Το **Ford F-MAX** είναι φορτηγό βαρέως τύπου που παράγεται από τη Τουρκική Ford Otosan. Εισήχθη το 2018.

Αποκαλύφθηκε κατά τη διάρκεια της IAA 2018 στο Αννόβερο της Γερμανίας. Επιλέχθηκε επίσης ως το Διεθνές Φορτηγό της Χρονιάς του 2019.

Το φορτηγό σχεδιάστηκε από τη Ford Otosan σε διάστημα 5 ετών, με την κωδική ονομασία H625 και "Big Boy".

Διατίθεται μόνο σε διάταξη αξόνων 4x2 και τροφοδοτείται από τον κινητήρα 12,7 λίτρων Ecotorq Euro 6, με απόδοση  και  ροπής, σε συνδυασμό με κιβώτιο ταχυτήτων ZF Traxon 12 ταχυτήτων.

## Παραπομπές


## Εξωτερικοί σύνδεσμοι

* Τουρκική ιστοσελίδα 

F-Max
Έγκλημα στον Νείλο (ταινία, 2022)

Το ***Έγκλημα στον Νείλο*** (πρωτότυπος αγγλικός τίτλος: *Death on the Nile*) είναι ταινία μυστηρίου του 2022 σε σκηνοθεσία από τον Κένεθ Μπράνα από σενάριο του Μάικλ Γκριν, βασισμένη στο ομότιτλο μυθιστόρημα του 1937 που γράφτηκε από την Αγκάθα Κρίστι. Ως συνέχεια του *[[Έγκλημα στο Οριάν Εξπρές (ταινία, 2017)|Έγκλημα στο Οριάν Εξπρές]]* (2017), πρωταγωνιστούν οι Μπράνα και Τομ Μπέιτμαν ως Ηρακλής Πουαρό και Μπουκ, επαναλαμβάνοντας τους ρόλους τους, με τους Ανέτ Μπένινγκ, Ράσελ Μπραντ, Αλί Φαζάλ, Ντον Φρεντς, Γκαλ Γκαντότ, Άρμι Χάμερ, Ρόουζ Λέσλι, Έμμα Μάκεϊ, Σόφι Οκονέντο, Τζένιφερ Σόντερς, και Λετίσια Ράιτ σε δεύτερους ρόλους.

Το *Έγκλημα στον Νείλο* κυκλοφόρησε στις Ηνωμένες Πολιτείες Αμερικής στις 11 Φεβρουαρίου του 2022, μετά από διάφορες καθυστερήσεις λόγω της πανδημίας COVID-19. Έλαβε μικτά σχόλια από τους κριτικούς και εισέπραξε $137.3 εκατομμύρια απέναντι από έναν προϋπολογισμό $90 εκατομμυρίων. Μια συνέχεια, *[[Μυστήριο στη Βενετία]]*, κυκλοφόρησε τον Σεπτέμβριο του 2023.

## Παραπομπές


## Εξωτερικοί σύνδεσμοι

* 
* 

Κατηγορία:Ταινίες του 2022
Κατηγορία:Ταινίες παραγωγής 20th Century Studios
Κατηγορία:Αμερικανικές αστυνομικές θρίλερ ταινίες
Κατηγορία:Αμερικανικές θρίλερ ταινίες μυστηρίου
Κατηγορία:Ταινίες σίκουελ
Κατηγορία:Ταινίες βασισμένες σε βρετανικά μυθιστορήματα
Κατηγορία:Ταινίες βασισμένες σε βιβλία με τον Ηρακλή Πουαρό
Κατηγορία:Ταινίες σε σκηνοθεσία Κένεθ Μπράνα
Κατηγορία:Ταινίες που επηρεάστηκαν από την πανδημία COVID-19
Κατηγορία:Ταινίες τοποθετημένες στο Λονδίνο
Κατηγορία:Ταινίες γυρισμένες στα Longcross Studios
Κατηγορία:Ταινίες σε σενάριο Μάικλ Γκριν
Κατηγορία:Ταινίες της TSG Entertainment
Κατηγορία:Αμερικανικές ταινίες της δεκαετίας 2020
Κατηγορία:Ταινίες της Scott Free Productions
Μυστήριο στη Βενετία

Το ***Μυστήριο στη Βενετία*** (πρωτότυπος αγγλικός τίτλος: *A Haunting in Venice*) είναι Αμερικανική υπερφυσική ταινία μυστήριου σε σκηνοθεσία από τον Κένεθ Μπράνα από σενάριο του Μάικλ Γκριν, βασισμένη στο μυθιστόρημα του 1969 της Αγκάθα Κρίστι *[[Το πάρτυ]]*. Ως συνέχεια του *[[Έγκλημα στον Νείλο (ταινία, 2022)|Έγκλημα στον Νείλο]]* (2022), πρωταγωνιστεί ο Μπράνα ως ο Ηρακλής Πουαρό, με τους Κάιλ Άλεν, Καμίλ Κοτέν, Τζέιμι Ντόρναν, Τίνα Φέι, Τζουντ Χιλ, Έμμα Λερντ, Κέλι Ράιλι, Ρικάρντο Σκαμάρτσιο, και Μισέλ Γιο σε δεύτερους ρόλους.

Το *Μυστήριο στη Βενετία* κυκλοφόρησε στις Ηνωμένες Πολιτείες Αμερικής στις 15 Σεπτεμβρίου του 2023, από την 20th Century Studios. Έλαβε θετικά σχόλια από τους κριτικούς, με επαίνους για το σενάριο, την σκηνοθεσία, το κόστος παραγωγής, και τις ερμηνείες (κυρίως των Γιο, Φέι, Ράιλι, και Ντόρναν), αναγνωρίζοντάς το ως την καλύτερη ταινία της τριλογίας.

## Παραπομπές


## Εξωτερικοί σύνδεσμοι

* 
* 

Κατηγορία:Ταινίες του 2023
Κατηγορία:Ταινίες παραγωγής 20th Century Studios
Κατηγορία:Αμερικανικές θρίλερ ταινίες μυστηρίου
Κατηγορία:Ταινίες σίκουελ
Κατηγορία:Αμερικανικές υπερφυσικές θρίλερ ταινίες
Κατηγορία:Ταινίες βασισμένες σε βρετανικά μυθιστορήματα
Κατηγορία:Ταινίες βασισμένες σε βιβλία με τον Ηρακλή Πουαρό
Κατηγορία:Ταινίες σε σκηνοθεσία Κένεθ Μπράνα
Κατηγορία:Ταινίες γυρισμένες στα Pinewood Studios
Κατηγορία:Ταινίες γυρισμένες στη Βενετία
Κατηγορία:Ταινίες σε σενάριο Μάικλ Γκριν
Κατηγορία:Ταινίες της TSG Entertainment
Κατηγορία:Ταινίες βασισμένες σε έργα της Αγκάθα Κρίστι
Κατηγορία:Αμερικανικές ταινίες της δεκαετίας 2020
Κατηγορία:Ταινίες της Scott Free Productions
Άννα του Ρατσίμπους

Η **Άννα**, *Anna of Racibórz*,  (1292/98 – 1 Ιανουαρίου/21 Αυγούστου 1340), ήταν Πολωνή πριγκίπισσα μέλος του Οίκου των Πιαστ-Σιλεσίας στον κλάδο Ρατσίμπους και από γάμο δούκισσα της Oπάβα και του Ρατσίμπους.

## Βιογραφία
Ήταν το δεύτερο παιδί, αλλά η πρώτη κόρη του Πσεμύσουαφ δούκα του Ρατσίμπους από τη σύζυγό του Άννα, κόρη του Κορράδου Β' δούκα της Μαζοβίας. 

## Οικογένεια
Το 1318 παντρεύτηκε τον Νικόλαο Β' των Πρεμυσλιδών, δούκα της Οπάβα, νόθο εγγονό του βασιλιά Ότακαρ Β' βασιλιά της Βοημίας.  Γέννησε στον σύζυγό της τα εξής παιδιά:

* Ιωάννης Α΄ , ο οποίος αργότερα κληρονόμησε το δουκάτο του Ραυσίμπους.
* Ευφημία, παντρεύτηκε τον Σιεμόβιτ Γ΄ πρίγκιπας της Μαζοβίας.
* Ελισάβετ, που έγινε μοναχή,
* Άγκνες, επίσης μοναχή.
* Άννα, με γάμο μπουργκραβίνα of Mαγδεβούργου.
* Μαργαρίτα, παντρεύτηκε τον Ιωάννη Ερρίκο μάργραβο της Μοραβίας.

Το 1336, μετά το τέλος του μονάκριβου αδελφού της Λέσεκ, ο σύζυγος της Άννας έλαβε το δουκάτο του Ρατσίμπους (διεκδίκησε τη διαδοχή ως ο επόμενος άνδρας συγγενής του αποβιώσαντος δούκα) μετά τη διαιτητική απόφαση του βασιλιά Ιωάννη της Βοημίας, παρά τη σθεναρή αντίσταση. των επόμενων εξ αίματος αρρένων συγγενών του Λέσεκ.

Η Άννα απεβίωσε τέσσερα χρόνια αργότερα, μεταξύ Ιανουαρίου-Αυγούστου 1340, και πιθανότατα τάφηκε στο μοναστήρι της Δομινικανής πόλης Ρατσίμπους.

## Παραπομπές


Κατηγορία:Πολωνές πριγκίπισσες
Κατηγορία:Οίκος των Πιαστ-Σιλεσίας
Άννα της Μαζοβίας, δούκισσα του Ρατσίμπους

Η **Άννα**, πολων.: *Anna Mazowiecka, księżna raciborska* (π. 1270 - μετά τις 13 Ιουλίου 1324  ) από τον Οίκος των Πιαστ ήταν πριγκίπισσα της Μασοβίας.

## Βιογραφία
Ήταν κόρη και μοναχοπαίδι του Koρράδου Β΄ της Mαζοβίας και της Χέντβιχ, κόρης του Μπολέσλαφ Β΄ του Φαλακρού. Μεταξύ 1289 και 1290 η Άννα παντρεύτηκε τον Πσεμύσουαφ των Πιαστ-Σιλεσίας δούκα του Ρατσίμπους. Η Άννα ήταν δούκισσα του Ρασίμπους μαζί με την ανώνυμη κουνιάδα της. Έμεινε τότε χήρα στις 7 Μαΐου 1306. Με τον σύζυγό της, η Άννα απέκτησε τα ακόλουθα παιδιά:

# Λέσεκ (π. 1292 - 1336).
# Άννα (1292/98 - 1 Ιανουαρίου/21 Αυγούστου 1340), παντρεύτηκε το 1318 με τον Νικόλαο Β' δούκα της Οπάβα.
# Ευφημία (1299/1301 - 17 Ιανουαρίου 1359), ηγουμένη.

Πιστεύεται επίσης ότι η Κωνσταντία, η οποία κυβέρνησε στο Βοντσίσουαλ Σλόνσκι μέχρι το τέλος της το 1351, ήταν επίσης κόρη της.

Όταν ο γιος της Λέσεκ ήταν αρκετά μεγάλος για να ασκήσει εξουσία στο πριγκιπάτο, η Άννα πιθανότατα μετακόμισε στο Βοντζίσουαφ, όπου έζησε με τη συγκατάθεση του γιου της. Έζησε με την υποτιθέμενη τρίτη κόρη της Κωνσταντία. Μετά το τέλος της, η Άννα τάφηκε στο Ρατσίμπους, πιθανώς στη Δομινικανή Εκκλησία ή στο μοναστήρι των Δομινικανών.

## Παραπομπές


## Βιβλιογραφία

* Ομαδική εργασία Raciborz Millennium, Εκδ. News Raciborskie, Raciborz 2002,

Κατηγορία:Οίκος των Πιαστ
Ευφημία του Ρατσίμπους

Η **Ευφημία**, *Euphemia of Racibórz*', OP, , (1299/1301 – 17 Ιανουαρίου 1359) ήταν από το  Τάγμα των Δομινικανών πριγκίπισσα στο Ρατσίμπους. Ήταν πρώην Πολωνή πριγκίπισσα του Οίκου των Πιαστ-Σιλεσίας, στον κλάδο Οπόλε.

## Βιογραφία
Η Ευφημία ήταν το τρίτο παιδί, αλλά η δεύτερη κόρη του Πσεμύσουαφ δούκα του Ρακίμπορτς από τη σύζυγό του Άννα των Πιάστ, κόρη του Κορραδου Β' της Μασοβίας.

Στις 9 Απριλίου 1313 η Ευφημία έλαβε το μοναστικό πέπλο και μπήκε στο Δομινικανό μοναστήρι του Αγίου Πνεύματος στο Ρατσίμπους. Κατά τη διάρκεια της θρησκευτικής της ζωής, εξελέγη ηγουμένη δύο φορές: το 1341 και κατά την περίοδο 1358–1359. Έγγραφα την έδειχναν ως άτομο που φρόντιζε ευσυνείδητα για την αύξηση των εκμεταλλεύσεων του μοναστηριού. Το 1313 απέκτησε τα χωριά Proszowiec, Markowice, Lyski, Pogrzebień και Lubomia από τον αδελφό της, Λέσεκ δούκα του Ρατσίμπους. Το 1335 η Ευφημία δίνει στον Νάνκερ, επίσκοπο Βρότσλαβ τα χωριά Bieńkowice, Strzybnik, Sudoł και Kornowac ως *[[Φόρος της δεκάτης|φόρο της δεκάτης]]*. Το 1337 αγόρασε τα χωριά Ligota και Izoldy από τη χήρα του Piotr Strali και το 1339 το χωριό Ucieszków και το μισό Warmutowice στο Koźle από κάποιον Kunada Stosz (ή Stoszowice).

Το 1340 το τάγμα των Δομινικανών μέσω της Ευφημίας αγόρασε από τον Henryk z Plumowa και τον αδελφό του Jeszka την πόλη Μπαμπόρουφ και τα χωριά Suwałków, Czerwięcice και Dzielów. Τρία χρόνια αργότερα (το 1343) η Ευφημία έλαβε από τον κουνιάδο της, Νικόλαο Β' δούκα της Oπάβα-Ρατσίμπους, ένα μεγάλο κομμάτι γης στο Bieńkowice ως προσωπικό της φέουδο, αλλά μέχρι το 1351, ολόκληρο το Bieńkowice περιήλθε και πάλι στην κατοχή του Δομινικανού Τάγματος. Εκείνη την εποχή, η Ευφημία ενήργησε και πάλι ως εκπρόσωπος του Δομινικανού Τάγματος και πώλησε τα χωριά Bieniek, Turc και Kobern ως τον νέο *φόρο της δεκάτης* που δόθηκε στην Εκκλησία.

Στις 2 Ιουλίου 1345 η Ευφημία εξουσιοδοτήθηκε από τον πάπα Κλήμη ΣΤ' να διατηρήσει όλες τις περαιτέρω εξαγορές, που έκανε για λογαριασμό των Δομινικανών, υπό τον άμεσο έλεγχό της. Η εκκλησία και το μοναστήρι του Αγίου Πνεύματος, που κτίστηκαν και καθαγιάστηκαν στις 29 Σεπτεμβρίου 1334, έγιναν το κέντρο της θρησκευτικής και πολιτιστικής ζωής στο Ρατσίμπους.

Στις 8 Δεκεμβρίου 1358 η ετοιμοθάνατη Ευφημία συνέταξε μία εκτενή διαθήκη, στην οποία αναγράφονται όλα τα αγαθά που απέκτησε. Απεβίωσε λίγες εβδομάδες αργότερα, στις 17 Ιανουαρίου 1359 και τάφηκε στο Δομινικανό Παρεκκλήσιο του Αγίου Δομίνικου στο μοναστήρι Ρατσίμπους.

## Αγιοποίηση
Η μεταγενέστερη αγιογραφία τόνιζε την ευσεβή ζωή της Ευφημίας, γεμάτη αυταπάρνηση και άφθονες χριστιανικές αρετές.

Στις αρχές του 19ου αι. τα λείψανά της μεταφέρθηκαν πανηγυρικά στο παρεκκλήσιο και εναποτέθηκαν στην κύρια εκκλησία, σε έναν από τους πλευρικούς βωμούς. Κατά τη διάρκεια της πυρκαγιάς στην εκκλησία το 1945 ο βωμός κάηκε, και τα λείψανα της Ευφημίας χάθηκαν. Σήμερα τιμάται βαθιά στο Ρατσίμπους. Τον Ιανουάριο του 2022 άνοιξε η διαδικασία της αγιοποίησής της σε επισκοπικό επίπεδο.

## Εξωτερικοί σύνδεσμοι
* 

Κατηγορία:Οίκος των Πιαστ-Σιλεσίας
Ζέιν Αλ-Σαράφ μπιντ Τζαμίλ

Η **Ζέιν Αλ-Σαράφ μπιντ Τζαμίλ** (Αραβικά:*زين الشرف بنت جميل* *Zein al-Sharaf bint Jamil*, 2 Αυγούστου 1916 - 26 Απριλίου 1994) ήταν η σύζυγος του Βασιλιά Ταλάλ της Ιορδανίας.

## Βιογραφία
Γεννήθηκε στις 2 Αυγούστου 1916 στο Κάιρο, και ήταν κόρη του Σαρίφ Τζαμίλ Αλί μπιν Νάσερ και της Βιτζντάν Χανούμ. Ο πατέρας της ήταν αδελφός της Μουσμπάχ μπιντ Νάσερ, Βασίλισσα της Ιορδανίας και της Χουζαΐμα μπιντ Νάσερ, Βασίλισσα της Συρίας και του Ιράκ. Η μητέρα της ήταν μικρανηψιά του του Οθωμανοτουρκοκύπριου Κυβερνήτη της Κύπρου Κιαμήλ Πασά.

Το 1934 παντεύτηκε την πρώτο εξάδελφο της, Ταλάλ της Ιορδανίας. Μαζί απέκτησαν έξι παιδιά:
*Χουσεΐν (1935-1999)
**Αμπντάλα Β΄ (1962-)
*** Διάδοχος Πρίγκιπας Χουσεΐν (1994-)
*Πριγκίπισσα Ασμά μπιν Ταλάλ (πέθανε κατά τη γέννηση το 1937)
*Πρίγκιπας Μοχάμεντ μπιν Ταλάλ (1940-2021)
*Πρίγκιπας Χασάν μπιν Ταλάλ (1947-)
*Πρίγκιπας Μουχσίν μπιν Ταλάλ (αποθανών)
*Πριγκίπισσα Μπασμά μπιν Ταλάλ (1951-)

Η Βασίλισσα Ζέιν έπαιξε σημαντικό ρόλο στην πολιτική ανάπτυξη του Ιορδανικού Βασιλείου στις αρχές της δεκαετίας του 1950, υποστηρίζοντας τις προσπάθειες για φιλανθρωπικά έργα και τα δικαιώματα των γυναικών.

Πήρε μέρος στη συγγραφή του Συντάγματος του 1952 που έδωσε ορισμένα δικαιώματα στις γυναίκες και ενίσχυσε την κοινωνική ανάπτυξη της χώρας. Δημιούργησε επίσης την πρώτη ένωση γυναικών της Ιορδανίας το 1944. Η Βασίλισσα Ζέιν γέμισε περαιτέρω ένα συνταγματικό κενό μετά τη δολοφονία του αείμνηστου βασιλιά Αμπντάλα Α΄ της Ιορδανίας το 1951, ενώ ο νεοανακηρυχθείς βασιλιάς Ταλάλ νοσηλευόταν εκτός του Βασιλείου. Η βασίλισσα επανέλαβε αυτόν τον ρόλο κατά την περίοδο μεταξύ Αυγούστου 1952, όταν ο γιος της, ο βασιλιάς Χουσεΐν, ανακηρύχθηκε μονάρχης, και τον Μάιο του 1953, όταν ανέλαβε συνταγματικά καθήκοντα σε ηλικία δεκαοκτώ ετών.

Μετά την άφιξη των Παλαιστινίων προσφύγων στην Ιορδανία μετά τον Αραβοϊσραηλινό πόλεμο του 1948, ηγήθηκε των εθνικών προσπαθειών αρωγής για να βοηθήσει τους δεκάδες χιλιάδες πρόσφυγες. Συνέβαλε επίσης καθοριστικά στην ίδρυση του γυναικείου παραρτήματος της Ιορδανίας Εθνικής Ερυθράς Ημισελήνου το 1948. Καθ' όλη τη διάρκεια της ζωής της, η Βασίλισσα Ζέιν αφιέρωσε χρόνο και ενέργεια στο ορφανοτροφείο Ουμ Αλ Χουσεΐν στο Αμμάν.

Πέθανε στις 26 Απριλίου 1994 στη Λωζάνη. Είναι θαμμένη στο Παλάτι Ραγκαντάν στο Αμμάν.

## Διακρίσεις
### Εθνικές
* Ιορδανία: 
** Ντάμα Μεγάλης Κορδέλας με Κολάρο του Τάγματος του αλ-Χουσεΐν μπιν Αλί.

### Ξένες
* Μαλαισία: 
** Επίτιμη Μέγας Διοικητής του Τάγματος του Υπερασπιστή του Βασιλείου (SMN (K)) - **Tun** (24 Απριλίου 1965)

## Παραπομπές


## Εξωτερικοί σύνδεσμοι

Κατηγορία:Χασεμίτες
Κατηγορία:Βασιλομήτωρ
Κατηγορία:Ιορδανοί ευγενείς
Πλατάνια Πρέβεζας

Τα **Πλατάνια** είναι οικισμός στην Ήπειρο και την περιφερειακή ενότητα Πρεβέζης.

## Γενικά στοιχεία - Ιστορία
Τα Πλατάνια βρίσκονται δυτικά από τα Θεσπρωτικά Όρη (Μπαλντενέσι), ανάμεσα στον ποταμό  Ξηροπόταμο (ανατολικά) και τον χείμαρρο Χούνη (δυτικά) σε υψόμετρο 140 μέτρα. Απέχει περίπου 18 χλμ. ΒΔ. από την Φιλιππιάδα και 42 χλμ. Β. από την Πρέβεζα. Αναφέρονται επίσημα, ως ξεχωριστός οικισμός, για πρώτη φορά το 1961 να απογράφονται στην τότε κοινότητα Νικολιτσίου. Σύμφωνα με το Πρόγραμμα «Καλλικράτης» μαζί με το Νικολίτσι και την Ελαία αποτελούν την κοινότητα Νικολιτσίου που ανήκει στη δημοτική ενότητα Θεσπρωτικού του δήμου Ζηρού και σύμφωνα με την απογραφή 2011 έχει πληθυσμό 34 κατοίκους.

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Ζηρού
Νικολίτσι Πρέβεζας

Το **Νικολίτσι** είναι οικισμός στην Ήπειρο και την περιφερειακή ενότητα Πρεβέζης.

## Γενικά στοιχεία
Το Νικολίτσι βρίσκεται ανάμεσα στα Θεσπρωτικά Όρη και στον ποταμό  Ξηροπόταμο σε υψόμετρο 260 μέτρα. Απέχει περίπου 21 χλμ. ΒΔ. από την Φιλιππιάδα και 45 χλμ. Β. από την Πρέβεζα. Βόρεια του χωριού είναι το Κεράσοβο ενώ νότια η Ελαία και Πλατανιά. Είναι τόπος καταγωγής του Σουλιώτη οπλαρχηγού του 1821 Λάμπρου Βέικου.

Αναφέρεται επίσημα, ως ξεχωριστός οικισμός, για πρώτη φορά το 1961 να ορίζεται έδρα της ομώνυμης νεοϊδρυθείσας κοινότητας. Σύμφωνα με το Πρόγραμμα «Καλλικράτης» μαζί με τα Πλατάνια και την Ελαία αποτελούν την κοινότητα Νικολιτσίου που ανήκει στη δημοτική ενότητα Θεσπρωτικού του δήμου Ζηρού και σύμφωνα με την απογραφή 2011 έχει πληθυσμό 242 κατοίκους. Οι απογραφές πληθυσμού μετά τον Β' Παγκόσμιο Πόλεμο είναι: 

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Ζηρού
Εκκολπωματίτιδα

**Η εκκολπωματίτιδα**, και ειδικά **η εκκολπωματίτιδα του παχέος εντέρου**, είναι μια νόσος του γαστρεντερικού συστήματος που χαρακτηρίζεται από φλεγμονή των παθολογικών σακοειδών προσεκβολών - εκκολπωμάτων - που μπορεί να αναπτυχθούν στο τοίχωμα του παχέος εντέρου. Τα συμπτώματα συνήθως περιλαμβάνουν πόνο στην κάτω κοιλιακή χώρα με αιφνίδια έναρξη, αλλά η νόσος μπορεί να εξελιχθεί και σε διάστημα λίγων ημερών. Μπορεί επίσης να συνυπάρχουν ναυτία και διάρροια ή δυσκοιλιότητα. Ο πυρετός ή η παρουσία αίματος στα κόπρανα υποδηλώνουν την ύπαρξη επιπλοκής. Είναι δυνατόν να συμβούν επαναλαμβανόμενα επεισόδια. 

Τα αίτια της εκκολπωματίτιδας είναι ασαφή.  Παράγοντες κινδύνου περιλαμβάνουν την παχυσαρκία, την έλλειψη άσκησης, το κάπνισμα, το οικογενειακό ιστορικό της νόσου και τη χρήση μη στεροειδών αντιφλεγμονωδών φαρμάκων (ΜΣΑΦ).  Ο ρόλος της δίαιτας της χαμηλής σε φυτικές ίνες ως παράγοντας κινδύνου δεν είναι βέβαιος. Η ύπαρξη εκκολπωμάτων στο παχύ έντερο χωρίς παρουσία φλεγμονής είναι γνωστή ως εκκολπωμάτωση .  Φλεγμονή παρουσιάζεται στο 10% με 25% των περιπτώσεων σε κάποια χρονική στιγμή και οφείλεται σε βακτηριακή λοίμωξη.  Η διάγνωση γίνεται συνήθως με αξονική τομογραφία, αν και οι εξετάσεις αίματος, η κολονοσκόπηση ή ο βαρυούχος υποκλυσμός μπορεί επίσης να συμβάλλουν στη διάγνωση.  Η διαφορική διάγνωση περιλαμβάνει το σύνδρομο ευερέθιστου εντέρου . 

Στα μέτρα πρόληψης περιλαμβάνονται η τροποποίηση των παραγόντων κινδύνου όπως η παχυσαρκία, η έλλειψη δραστηριότητας και το κάπνισμα. Η μεσαλαζίνη και η ριφαξιμίνη θεωρούνται χρήσιμες για την πρόληψη επεισοδίων έξαρσης σε άτομα με εκκολπωμάτωση. Η αποφυγή ξηρών καρπών και σπόρων ως προληπτικό μέτρο δεν συνιστάται πλέον, καθώς δεν υπάρχουν στοιχεία που να επιβεβαιώνουν ότι πράγματι παίζουν ρόλο στην έναρξη της φλεγμονής στα εκκολπώματα.   Για την ήπια εκκολπωματίτιδα, συνιστώνται αντιβιοτικά από το στόμα και δίαιτα με υγρές τροφές. Σε σοβαρές περιπτώσεις, μπορεί να χρειαστούν ενδοφλέβια αντιβιοτικά, εισαγωγή στο νοσοκομείο και αυστηρή νηστεία. Τα προβιοτικά δεν έχουν σαφή ρόλο. Χειρουργική επέμβαση μπορεί να απαιτηθεί για την αντιμετώπιση επιπλοκών, όπως ο σχηματισμός αποστήματος, η δημιουργία συριγγίου και η διάτρηση του παχέος εντέρου. 

Η νόσος είναι συνηθισμένη στον δυτικό κόσμο, ενώ είναι σπάνια στην Αφρική και την Ασία. Στον δυτικό κόσμο περίπου το 35% των ανθρώπων έχουν εκκολπωμάτωση, ενώ εμφανίζεται σε λιγότερο από 1% εκείνων που ζουν σε αγροτικές περιοχές της Αφρικής, ενώ το 4 με 15% μπορεί να αναπτύξουν εκκολπωματίτιδα. Στη Βόρεια Αμερική και την Ευρώπη ο κοιλιακός πόνος εντοπίζεται συνήθως στην αριστερή κάτω πλευρά (σιγμοειδές κόλον), ενώ στην Ασία είναι συνήθως στη δεξιά (ανερχόμενο κόλον).  Η ασθένεια γίνεται συχνότερη με την πρόοδο της ηλικίας, και είναι ιδιαίτερα συχνή σε άτομα άνω των 50 ετών Η συχνότητας της έχει αυξηθεί σε όλα τα μέρη του κόσμου. Το 2003 στην Ευρώπη οδήγησε σε περίπου 13.000 θανάτους. Είναι η πιο συχνή ανατομική νόσος του παχέος εντέρου. Το κόστος που σχετίζεται με την εκκολπωματίτιδα ήταν περίπου 2,4 δισεκατομμύρια δολάρια ΗΠΑ ετησίως στις Ηνωμένες Πολιτείες το 2013. 

## Βιβλιογραφία
Mortal Kombat (βιντεοπαιχνίδι του 1992)

Το ***Mortal Kombat*** είναι ένα fighting game του 1992 που αναπτύχθηκε και κυκλοφόρησε από την Midway και έπειτα κυκλοφόρησε από την Acclaim Entertainment για σχεδόν κάθε οικιακή πλατφόρμα εκείνης της περιόδου. Είναι το πρώτο μέρος της σειράς *[[Mortal Kombat]]*. Το παιχνίδι επικεντρώνεται σε αρκετούς χαρακτήρες με διάφορα κίνητρα οι οποίοι λαμβάνουν μέρος σε ένα τουρνουά πολεμικών τεχνών του οποίου το αποτέλεσμα του θα επηρεάσει ολόκληρο τον κόσμο. Εισήγαγε πολλά σημαντικά στοιχεία στη σειρά *Mortal Kombat*, μαζί με τις πρωτόγνωρες βίαιες και αιματηρές αποτελειωτικές κινήσεις με το όνομα Fatalities.

Το *Mortal Kombat* θεωρείται ως ένα από τα καλύτερα βίντεοπαιχνίδια όλων των εποχών. Γέννησε πολυάριθμες συνέχειες και spin-offs ξεκινώντας με το *[[Mortal Kombat II]]* του 1994. Μια ταινία κυκλοφόρησε το 1995, βασισμένη στα δύο αυτά παιχνίδια.

## Gameplay
Το *Mortal Kombat* είναι ένα fighting game στο οποίο οι παίκτες αντιμετωπίζουν αντιπάλους σε ματς ένας-εναντίον-ενός. Ο μαχητής που θα αδειάσει την μπάρα υγείας του αντιπάλου πρώτος, νικά τον γύρο, και ο πρώτος που θα νικήσει σε 2 γύρους νικάει το ματς. Κάθε μάχη έχει χρονόμετρο: αν και στους δύο μαχητές απομένει υγεία όταν τελειώσει ο χρόνος, αυτός με την περισσότερη υγεία νικά τον γυρο. Δύο παίκτες μπορούν να ξεκινήσουν ένα παιχνίδι μαζί, ή ένας δεύτερος παίκτης μπορεί να συμμετάσχει κατά την διάρκεια ενός παιχνιδιού ενός παίκτη και να παλέψει εναντίον του. Αν ένα παιχνίδι εκείνη την στιγμή ήταν σε εξέλιξη, ο νικητής συνεχίζει μόνος, αν όχι, ο νικητής ξεκινά ένα νέο παιχνίδι.

## Χαρακτήρες
Το *Mortal Kombat* εμπεριέχει 7 playable χαρακτήρες, ο καθένας με το δικό του Fatality, και όλοι θα γίνονταν τελικά σήμα κατατεθέν των παιχνιδιών και θα εμφανίζονταν σε κάμποσες συνέχειες.

## Ανάπτυξη
Οι δημιουργοί του *Mortal Kombat,* Εντ Μπουν και Τζον Τομπάιας, δήλωσαν ότι η Midway Games τους ανέθεσε να δημιουργήσουν ένα "παιχνίδι μάχης που θα κυκλοφορήσει μέσα σε έναν χρόνο", το οποίο οι δύο πίστευαν πως ο σκοπός ήταν να ανταγωνιστούν το δημοφιλές *[[Street Fighter II: The World Warrior|Street Fighter II]]*. Σύμφωνα με τον Τομπάιας, αυτός και ο Μπουν είχαν οραματηστεί ένα fighting game παρόμοιο με το *Karate Champ* της Data East αλλά με μεγάλους ψηφιοποιημένους χαρακτήρες, και η επιτυχία του *Street Fighter II* της Capcom τους βοήθησε μόνο να πείσουν τη διοίκηση για την ιδέα τους. Ο Μπουν είπε πως η ομάδα ανάπτυξης αρχικά αποτελούνταν από τέσσερις ανθρώπους — τον εαυτό του ως προγραμματιστή, ως σχεδιαστές τον Τζον Τομπάιας και τον Τζον Βόγκελ, και τον Νταν Φόρντεν ως sound designer. Ο προϋπολογισμός του παιχνιδιού ήταν γύρω στα 1 εκατομμύριο δολάρια.

## Παραπομπές


Κατηγορία:Βιντεοπαιχνίδια του 1992
Κατηγορία:Arcade παιχνίδια
Κατηγορία:Βιντεοπαιχνίδια της Midway
Ζερβό Πρέβεζας

Το **Ζερβό** είναι οικισμός στην Ήπειρο και την περιφερειακή ενότητα Πρεβέζης.

## Γενικά στοιχεία - Ιστορία
Το Ζερβό βρίσκεται ανάμεσα στους νότιους πρόποδες από τα Θεσπρωτικά Όρη και τον ποταμό  Ξηροπόταμο σε υψόμετρο 242 μέτρα. Απέχει περίπου 18 χλμ. ΒΔ. από την Φιλιππιάδα και 46 χλμ. Β. από την Πρέβεζα. Βορειοδυτικά είναι οι Παππαδάτες και νοτιοδυτικά ο Γαλατάς. Αναφέρεται επίσημα, ως ξεχωριστός οικισμός, για πρώτη φορά το 1928 να απογράφεται στην τότε κοινότητα Γαλατά. Σύμφωνα με το Πρόγραμμα «Καλλικράτης» μαζί με τον Άγιο Σάββα και τον Γαλατά αποτελούν την κοινότητα Γαλατά που ανήκει στη δημοτική ενότητα Θεσπρωτικού του δήμου Ζηρού και σύμφωνα με την απογραφή 2011 έχει πληθυσμό 143 κατοίκους.

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Ζηρού
Κερασώνα Πρέβεζας

Η **Κερασώνα** είναι χωριό της Ηπείρου στην Περιφερειακή Ενότητα Πρεβέζης.

## Γενικά στοιχεία
Η Κερασώνα βρίσκεται στα βορειοανατολικά όρια με την Περιφερειακή Ενότητα Ιωαννίνων και τις δυτικές όχθες του ποταμού Λούρου, σε υψόμετρο 140 μέτρα. Απέχει περίπου 15 χλμ. Β. από την Φιλιππιάδα και 58 χλμ. Β.-ΒΑ. από την Πρέβεζα ενώ μέσα από το χωριό περνάει η ΕΟ Ιωαννίνων - Άρτας (ΕΟ 5). Η παλιά ονομασία του χωριού ήταν *Κεράσοβο* και έτσι αναφέρεται επίσημα το 1919 στο ΦΕΚ 181Α-14/08/1919 να προσαρτάται στην τότε κοινότητα Βουλίστας-Παναγιάς. Το 1927 με το ΦΕΚ 76Α - 02/05/1927 μετονομάστηκε σε Κερασώνα και το 1928 με το ΦΕΚ 175Α - 28/08/1928 ορίστηκε έδρα της ομώνυμης νεοϊδρυθείσας κοινότητας. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι μαζί με την Αγία Φανερωμένη αποτελεί κοινότητα που ανήκει στη Δημοτική Ενότητα Φιλιππιάδας του δήμου Ζηρού ενώ σύμφωνα με την απογραφή 2011 έχει πληθυσμό 273 κατοίκους. Οι απογραφές πληθυσμού μετά τον Β' Παγκόσμιο Πόλεμο είναι: 

## Φωτογραφίες

## Εξωτερικοί σύνδεσμοι

* Πρώιμη Εληνηστική κεραμικά από κιβωτιόσχημο τάφο στον Κερασώνα Πρέβεζας - Ελένη Βασιλείου

## Σημείωση
Στον ίδιο δήμο υπάρχει και ο οικισμός Κεράσοβο Πρέβεζας (το παλιό όνομα του Κερασώνα).

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Ζηρού
Χρυσή Μπάλα του 1976

[μικρογραφία| Ο νικητής της [Χρυσή Μπάλα|Χρυσής Μπάλας του 1976 Φραντς Μπεκενμπάουερ.]]
Η **Χρυσή Μπάλα του 1976**, δόθηκε στον καλύτερο ποδοσφαιριστή της Ευρώπης όπως κρίθηκε από μια ομάδα αθλητικών δημοσιογράφων από χώρες μέλη της UEFA, τον Δυτικογερμανό αμυντικό Φραντς Μπεκενμπάουερ στις 28 Δεκεμβρίου 1976  Υπήρχαν 26 ψηφοφόροι από τις ακόλουθες χώρες:Αυστρία, Βέλγιο, Βουλγαρία, Τσεχοσλοβακία, Δανία, Ανατολική Γερμανία, Αγγλία, Φινλανδία, Γαλλία, Ελλάδα, Ουγγαρία, Ιταλία, Λουξεμβούργο, Ολλανδία, Νορβηγία, Πολωνία, Πορτογαλία, Δημοκρατία της Ιρλανδίας, Ρουμανία, Σοβιετική Ένωση, Ισπανία, Σουηδία, Ελβετία, Τουρκία, Δυτική Γερμανία και την Γιουγκοσλαβία. 

## Κατάταξη

## Βιβλιογραφικές αναφορές

## Εξωτερικοί σύνδεσμοι

* Επίσημη σελίδα της Χρυσής Μπάλας ''του France Football''
1976
Κεράσοβο Πρέβεζας

Το **Κεράσοβο** είναι οικισμός στην Ήπειρο και την περιφερειακή ενότητα Πρεβέζης.

## Γενικά στοιχεία
Το Κεράσοβο βρίσκεται προς τα βόρεια όρια με την Περιφερειακή Ενότητα Ιωαννίνων, στους πρόποδες των Θεσπρωτικών Ορέων σε υψόμετρο 260 μέτρα. Απέχει περίπου 23 χλμ. Β.-ΒΔ. από την Φιλιππιάδα και 48 χλμ. Β. από την Πρέβεζα. Βόρεια του χωριού είναι ο Άσσος και νότια το Νικολίτσι. Αναφέρεται επίσημα, ως ξεχωριστός οικισμός, για πρώτη φορά το 1940 να απογράφεται στην τότε κοινότητα Άσσου. Σύμφωνα με το Πρόγραμμα «Καλλικράτης» μαζί με τον Άσσο αποτελούν την ομώνυμη κοινότητα που ανήκει στη δημοτική ενότητα Θεσπρωτικού του δήμου Ζηρού και σύμφωνα με την απογραφή 2011 έχει πληθυσμό 173 κατοίκους.

## Σημείωση
Με το ίδιο όνομα αναφερόταν παλιότερα η σημερινή Κερασώνα στον ίδιο δήμο (Ζηρού) ενώ στην Ήπειρο και το Δήμο Δωδώνης είναι το Κεράσοβο Ιωαννίνων.

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Ζηρού
Κλεισούρα Ζηρού Πρέβεζας

Η **Κλεισούρα** Ζηρού είναι χωριό της Ηπείρου στην Περιφερειακή Ενότητα Πρεβέζης.

## Γεωγραφικά - ιστορικά στοιχεία
Η Κλεισούρα βρίσκεται στα βόρεια όρια με την Περιφερειακή Ενότητα Ιωαννίνων, στις ανατολικές όχθες του ποταμού Αχέροντα σε υψόμετρο 200 μέτρα. Απέχει περίπου 22 χλμ. Β. από την Φιλιππιάδα, 40 χλμ. Ν. από τα Γιάννενα και 65 χλμ. Β.-ΒΔ. από την Πρέβεζα. Στα δυτικά του χωριού, μετά τον Αχέροντα περνάει η ΕΟ Ιωαννίνων - Άρτας ενώ ανατολικά (αρκετά μακρύτερα) η Ιονία Οδός.

Αναφέρεται επίσημα, μετά την απελευθέρωση της Ηπείρου, το 1919 στο ΦΕΚ 181Α-14/08/1919 να ορίζεται έδρα της ομώνυμης νεοϊδρυθείσας κοινότητας. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι μαζί με τα Πέντε Πηγάδια αποτελεί κοινότητα που ανήκει στη Δημοτική Ενότητα Φιλιππιάδας του δήμου Ζηρού ενώ σύμφωνα με την απογραφή 2011 έχει πληθυσμό 166 κατοίκους. Οι απογραφές πληθυσμού μετά τον Β' Παγκόσμιο Πόλεμο είναι: 

## Σημείωση

Στην Περιφερειακή Ενότητα Πρεβέζης και τον Δήμο Πάργας υπάρχει ο συνώνυμος οικισμός Κλεισούρα.

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Ζηρού
Μυελοδυσπλαστικό σύνδρομο

Τα **μυελοδυσπλαστικά σύνδρομα** (ΜΔΣ) είναι μια ομάδα καρκίνων κατά την οποία οι ανώριμες μορφές των αιμοσφαιρίων στον μυελό των οστών δεν ωριμάζουν, με αποτέλεσμα να μην εξελίσσονται σε υγιή αιμοσφαίρια. Στα αρχικά στάδια δεν παρατηρούνται κατά κανόνα συμπτώματα. Αργότερα, τα συμπτώματα μπορεί να περιλαμβάνουν αίσθημα κόπωσης, δύσπνοια, αυτόματη αιμορραγία ή συχνές λοιμώξεις. Ορισμένοι τύποι ΜΔΣ μπορεί να εξελιχθούν σε οξεία μυελογενή λευχαιμία.

Στους παράγοντες κινδύνου περιλαμβάνονται η προηγηθείσα χημειοθεραπεία ή ακτινοθεραπεία, έκθεση σε ορισμένες χημικές ουσίες όπως ο καπνός του τσιγάρου, τα φυτοφάρμακα και το βενζόλιο, και η έκθεση σε βαρέα μέταλλα όπως ο υδράργυρος ή ο μόλυβδος. Η διαταραχή της ανάπτυξης των αιμοσφαιρίων οδηγεί σε ένα συνδυασμό χαμηλού αριθμού ερυθρών αιμοσφαιρίων, αιμοπεταλίων και λευκών αιμοσφαιρίων. Σε ορισμένους τύπους ΜΔΣ παρατηρείται αύξηση των πρόδρομων (ανώριμων) μορφών των αιμοσφαιρίων, που ονομάζονται βλάστες, στο μυελό των οστών ή στο αίμα. Οι κατηγορίες του ΜΔΣ βασίζονται στις συγκεκριμένες αλλαγές που παρατηρούνται στα κύτταρα του αίματος και στο μυελό των οστών.

Η θεραπεία μπορεί να περιλαμβάνει υποστηρικτική φροντίδα, φαρμακευτική θεραπεία και μεταμόσχευση βλαστοκυττάρων. Η υποστηρικτική φροντίδα μπορεί να περιλαμβάνει μεταγγίσεις αίματος, φάρμακα για την αύξηση της παραγωγής ερυθρών αιμοσφαιρίων και αντιβιοτικά. Η φαρμακευτική θεραπεία μπορεί να περιλαμβάνει τα φάρμακα λεναλιδομίδη, αντιθυμοκυτταρική σφαιρίνη και αζακιτιδίνη. Ορισμένα άτομα μπορούν να θεραπευτούν με χημειοθεραπεία ακολουθούμενη από μεταμόσχευση βλαστοκυττάρων από δότη. 

Περίπου επτά ανά 100.000 άτομα έχουν προσβληθεί, ενώ περίπου τέσσερα ανά 100.000 άτομα προσβάλλονται από την πάθηση κάθε χρόνο. Η τυπική ηλικία έναρξης είναι τα 70 έτη. Η πρόγνωση εξαρτάται από τον τύπο των κυττάρων που επηρεάζονται, τον αριθμό των βλαστών στο μυελό των οστών ή το αίμα και τις μεταβολές που παρατηρούνται στα χρωμοσώματα των προσβεβλημένων κυττάρων. Ο τυπικός χρόνος επιβίωσης μετά τη διάγνωση είναι 2,5 χρόνια. Η ύπαρξη του συνδρόμου αναγνωρίστηκε για πρώτη φορά στις αρχές του 1900. Το σημερινό όνομα χρησιμοποιείται από το 1976. 

## Βιβλιογραφία


Κατηγορία:Σελίδες με μη επιθεωρημένες μεταφράσεις
Chevrolet Eagle

Η **Chevrolet σειρά CA Eagle** and **Master** είναι ένα αμερικανικό όχημα που κατασκευάστηκε από τη Chevrolet το 1933 για να αντικαταστήσει τη σειρά BA Confederate του 1932. Το αυτοκίνητο ονομάστηκε "Eagle" στις αρχές του έτους παραγωγής του 1933. Όταν ενώθηκε με το φθηνότερο Chevrolet Standard Six (Σειρά CC) αργότερα τον Φεβρουάριο του 1933, το όνομα Eagle άλλαξε σε "Master" για να παρέχει στη Chevrolet μια γκάμα δύο αυτοκινήτων και για πρώτη φορά μετά από δέκα χρόνια κατασκεύασε δύο μοντέλα σε διαφορετικά μεταξόνια. Ξεκινώντας το 1926, η GM εισήγαγε το βραχύβιο πρόγραμμα κατασκευής της General Motors όπου οι Oakland, Oldsmobile, Buick και Cadillac προστέθηκαν «συνοδευτικά» μοντέλα σε κάθε τμήμα (Pontiac, Viking, Marquette και LaSalle, αντίστοιχα). Το μόνο τμήμα που δεν πήρε "junior" μάρκα ήταν η Chevrolet. Αντίθετα, εισήχθη η σειρά Standard με χαμηλότερη τιμή.
[αριστερά|μικρογραφία|280x280εσ| Chevrolet φορτηγά του 1933 στο [Εθνικό Πάρκο Γιέλοουστοουν|Γιέλοουστοουν]]
Υπάρχουν αρκετές διαφορές μεταξύ του Eagle και του Master. Ο ευκολότερος τρόπος για να διακρίνετε μεταξύ των δύο είναι ο στύλος μεταξύ των παραθύρων εξαερισμού της μπροστινής πόρτας και των παραθύρων με κύλιση. Στο Eagle το διαχωριστικό χρωμίου μεταξύ αυτών των δύο παραθύρων κατεβαίνει καθώς κάνει το ίδιο και το παράθυρο, ενώ στο Master αυτό το διαχωριστικό παραμένει σταθερό και δεν κατεβαίνει με το παράθυρο. Το μεταξόνιο της σειράς CA αυξήθηκε κατά μία ίντσα σε  σε σύγκριση με τη σειρά BA και ήταν τρεις ίντσες μακρύτερο από τη νέα σειρά CC Standard.

Η GM χρησιμοποίησε επίσης το πλαίσιο και την πλατφόρμα Eagle για φορτηγά της Chevrolet και GMC, αν και με αρκετές αλλαγές για περισσότερη αντοχή και στηβαρότητα. Τον Μάιο του 1925, το εργοστάσιο Chevrolet Export Boxing στο Μπλούμφιλντ του Νιου Τζέρσεϋ επαναχρησιμοποιήθηκε από έναν προηγούμενο ιδιοκτήτη, όπου κιτ συναρμολόγησης για επιβατικά αυτοκίνητα Chevrolet, Oakland, Oldsmobile, Buick και Cadillac, καθώς και ανταλλακτικά φορτηγών Chevrolet και GMC τοποθετήθηκαν και αποστέλλονταν από σιδηρόδρομος στις αποβάθρες στο Weehawken, Νιου Τζέρσεϊ για εργοστάσια συναρμολόγησης GM στο εξωτερικό.

## βιβλιογραφικές αναφορές

## Εξωτερικoί σύνδεσμοι

* Master Or Eagle: 1933 Chevrolet Sedan

Eagle
Κατηγορία:Αμερικανικά αυτοκίνητα
Σφαγή του Κορωπίου

Η **σφαγή του Κορωπίου** ήτσν η πυρπόληση 400 οικισμάτων και η εκτέλεση 47 κατοίκων του Κορωπίου, στις 9 Οκτωβρίου 1944, τρείς ημέρες πριν την απελευθέρωση της Αθήνας. Η ταυτότητα των δραστών αποτελεί σημείο ιστοριογραφικής διαμάχης. Μέχρι τη δεκαετία του 80, θεωρούνταν πως είχε λάβει χώρα ως αντίποινα για την εκτέλεση πέντε Γερμανών από τον Ελληνικό Λαϊκό Απελευθερωτικό Στρατό (ΕΛΑΣ).

## Ιστορικό

## Παραπομπές

## Πηγές

Κατηγορία:Σφαγές κατά τον Β΄ Παγκόσμιο Πόλεμο στην Ελλάδα
Κινηματογραφική ταινία

[μικρογραφία|245x245εσ|Το ''[Ταξίδι στη Σελήνη* (1902) είναι η ταινία που θεωρείται πως άλλαξε τον κινηματογράφο.]]
*'Κινηματογραφική ταινία**, **κινηματογραφικό έργο**, ή απλώς **ταινία** ή **έργο''', είναι αλληλουχία εικόνων που δίνουν την εντύπωση κίνησης. Αυτές οι εικόνες συνήθως συνοδεύονται από ήχο. Η λέξη «κινηματογράφος» είναι συντόμευση της λέξεως κινηματογράφηση, αλλά συχνά αναφέρεται ως η κινηματογραφική επιχείρηση. 

## Παραπομπές



## Εξωτερικοί σύνδεσμοι

Κατηγορία:Κινηματογράφος
Πούσκας Ακαντέμια ΦΚ

H **Πούσκας Ακαντέμια** είναι ένας ποδοσφαιρικός σύλλογος με έδρα το Felcsút της Ουγγαρίας,η οποία αγωνίζεται στο Πρωτάθλημα Ουγγαρίας.

Η Πούσκας Ακαντέμια αγωνίζεται εδώ και πέντε σεζόν στην κορυφαία κατηγορία του ουγγρικού πρωταθλήματος, όπου επίσης αγωνίστηκε στον τελικό του ουγγρικού κυπέλλου την περίοδο 2017-18.

## Ιστορία
Ο στόχος των ιδρυτών ήταν να ιδρύσουν μια ακαδημία για την Fehérvár FC και να δημιουργήσουν ένα κατάλληλο μνημείο για τον πρώην ποδοσφαιριστή της εθνικής Ουγγαρίας Φέρεντς Πούσκας .

Ο σύλλογος τερμάτισε στην δεύτερη θέση τη σεζόν 2020-21. Ως εκ τούτου, δικαιούνταν την συμμετοχή στο ΟΥΕΦΑ Γιουρόπα Κόνφερενς Λιγκ 2021-22. Στον πρώτο γύρο, κληρώθηκαν με την Ίντερ Τούρκου  και κέρδισαν τη φινλανδική ομάδα εντός έδρας.  Ωστόσο, στον δεύτερο γύρο ηττήθηκαν τόσο εντός (0-2) όσο και εκτός έδρας (0-3) από τη λετονική ομάδα ΦΚ ΡΦΣ.  

Στις 21 Ιουλίου 2022, ηττήθηκαν 3-0 από τη Βιτόρια Γκιμαράες στον πρώτο αγώνα του δεύτερου γύρου του Κόνφερενς Λιγκ στο Estádio D. Afonso Henriques στο Γκιμαράες της Πορτογαλίας.  

## Διακρίσεις

* **Α' κατηγορία :**
** 15x15εσ **Δεύτερη θέση (1)** : 2020–21
** 15x15εσ **Τρίτη θέση (2)** : 2019–20, 2021–22
* **Nemzeti Bajnokság II :**
** 15x15εσ **Νικητές (2)** : 2012–13, 2016–17
** 15x15εσ **Τρίτη θέση (1)** : 2010–11
* **Κύπελλο Ουγγαρίας :**
** 15x15εσ Φιναλίστ (1): 2017–18

### Ομάδα Νέων

* **Κύπελλο Πούσκας :**
** 15x15εσ **Νικητές (1)** : 2021
** 15x15εσ Φιναλίστ (4): 2008, 2012, 2014, 2016
** 15x15εσΤρίτη θέση (1): 2017

## Ευρωπαϊκό ρεκόρ

; Σημειώσεις

* **QR** : Προκριματικός γύρος

## Παραπομπές

## Εξωτερικοί Σύνδεσμοι

Κατηγορία:Ιδρύσεις ποδοσφαιρικών ομάδων το 2005
Κατηγορία:Βίντεοτον ΦΚ
Κατηγορία:Σελίδες με μη επιθεωρημένες μεταφράσεις
ΦΚ Μπαλκάνι

Η **ΦΚ Μπαλκάνι** (), ευρέως γνωστή ως Μπαλκάνι, είναι ένας επαγγελματικός ποδοσφαιρικός σύλλογος με έδρα τη Therandë του Κοσσυφοπεδίου. Ο σύλλογος παίζει στη Superleague του Κοσόβου, η οποία είναι η κορυφαία κατηγορία ποδοσφαίρου στη χώρα.

Στις 25 Αυγούστου 2022, μετά από μια νίκη επί της Σκούπι της Βόρειας Μακεδονίας, η Ballkani έγραψε ιστορία, παίρνοντας την πρόκριση στη φάση των ομίλων του Κόνφερενς Λιγκ. Ήταν η πρώτη ομάδα από το Κοσσυφοπέδιο που έφτασε στη φάση των ομίλων μιας διασυλλογικής διοργάνωσης της UEFA.

## Ιστορία
Ο σύλλογος ιδρύθηκε το 1947 με την επωνυμία Ρήνια από κάποιους αθλητές με σκοπό να συμμετάσχουν σε διάφορους αγώνες και τουρνουά που διοργανώνονταν εκείνη την εποχή. Το 1952, ο σύλλογος εγγράφηκε και άρχισε να αγωνίζεται σε επίσημα πρωταθλήματα. Το 1965, άλλαξε το όνομα από ΚΦ Ρίνια σε ΚΦ Μπαλκάνι αφού η Suva Reka Chemical και Rubber Industry ανέλαβε τον σύλλογο.

Ο σύλλογος ανέβηκε σταδιακά στο σύστημα του Γιουγκοσλαβικού πρωταθλήματος φτάνοντας στην Επαρχιακή Λίγκα του Κοσσυφοπεδίου τη σεζόν 1973–74. Υποβιβάστηκαν, αλλά επέστρεψαν το 1977 και παρέμειναν στο πρωτάθλημα μέχρι τη δεκαετία του 1990. Η Μπαλκάνι ήταν ένας από τους πρώτους συλλόγους στο Κοσσυφοπέδιο που εγκατέλειψε το σύστημα πρωταθλήματος της Ομοσπονδίας Ποδοσφαίρου της Γιουγκοσλαβίας και αντ' αυτού έπαιξε στο μη επίσημα αναγνωρισμένο πρωτάθλημα του Κοσσυφοπεδίου μέχρι το 2000.

## Στάδιο
Ο σύλλογος παίζει τους εντός έδρας αγώνες του στο Στάδιο της πόλης Σούβα Ρέκα ( ), το οποίο είναι ένα στάδιο πολλαπλών χρήσεων στη Σούβα Ρέκα του Κοσσυφοπεδίου. Το στάδιο έχει χωρητικότητα 1.500 ατόμων. Ωστόσο, για την εναρκτήρια ευρωπαϊκή τους εκστρατεία, οι εντός έδρας αγώνες διεξήχθησαν στην Πρίστινα, στο Εθνικό Στάδιο, καθώς το γήπεδο της Σούβα Ρέκα δεν πληρούσε τις απαιτήσεις της UEFA.

## Διακρίσεις

### Εγχώρια

* Σούπερ Λιγκ Κοσσυφοπεδίου
** **Νικητές (3):** 2021–22, 2022–23, 2023-24

* Κύπελλο Κοσσυφοπεδίου
** **Φιναλίστ (2): 2019-20, 2023-24**

** Σούπερ Καπ Κοσσυφοπεδίου
** **Νικητές (1):** 2023

## Ευρωπαϊκές συμμετοχές

## Παραπομπές


## Εξωτερικοί Σύνδεσμοι

*  

Κατηγορία:Ποδοσφαιρικές ομάδες Κοσσυφοπεδίου
Κατηγορία:Ποδοσφαιρικές ομάδες Γιουγκοσλαβίας
Κατηγορία:Ιδρύσεις ποδοσφαιρικών ομάδων το 1947
Κατηγορία:Σελίδες με πηγές CS1 στα Αλβανικά (sq)
Κατηγορία:Σελίδες με μη επιθεωρημένες μεταφράσεις
Οι Αναλώσιμοι 3

***Οι Αναλώσιμοι 3*** (πρωτότυπος αγγλικός τίτλος: *The Expendables 3*) είναι Αμερικανική ταινία δράσης του 2014 σε σκηνοθεσία από τον Πάτρικ Χιους από σενάριο των Κρέιγκτον Ρόθενμπεργκερ, Κάτριν Μπένεντικτ, και Σιλβέστερ Σταλόνε. Είναι η τρίτη ταινία του franchise ''Οι Αναλώσιμοι'' και συνέχεια των *[[Οι Αναλώσιμοι]]* (2010) και *[[Οι Αναλώσιμοι 2]]* (2012). Πρωταγωνιστούν οι Σταλόνε, Τζέισον Στέιθαμ, Αντόνιο Μπαντέρας, Τζετ Λι, Γουέσλεϊ Σνάιπς, Ντολφ Λούντγκρεν, Κέλσι Γκράμερ, Τέρι Κρους, Ράντι Κουτούρ, Κέλαν Λουτζ, Ρόντα Ράουζι, Γκλεν Πάουελ, Βίκτορ Όρτιζ, Μελ Γκίμπσον, Χάρισον Φορντ, και Άρνολντ Σβαρτσενέγκερ.

*Οι Αναλώσιμοι 3* έκανε πρεμιέρα στις 4 Αυγούστου του 2014 και κυκλοφόρησε στις Ηνωμένες Πολιτείες Αμερικής στις 14 Αυγούστου του 2014, από την Lionsgate. Σε αντίθεση, με τους προκάτοχούς του, ήταν ακατάλληλο για άτομα άνω των 13 ετών αντί για ακατάλληλο για ανηλίκους, γεγονός που απογοήτευσε τους θαυμαστές. Έλαβε αρνητικά σχόλια από τους κριτικούς και εισέπραξε $214.7 εκατομμύρια παγκοσμίως, απέναντι από έναν προϋπολογισμό $90–100 εκατομμυρίων. Μια συνέχεια, *[[Οι Αναλώσιμοι 4]]*, είναι προγραμματισμένη να κυκλοφορήσει το 2023.

## Παραπομπές


## Εξωτερικοί σύνδεσμοι

* 

Κατηγορία:Ταινίες του 2014
Κατηγορία:Αμερικανικές θρίλερ ταινίες δράσης
Κατηγορία:Ταινίες σίκουελ
Κατηγορία:Οι Αναλώσιμοι (franchise)
Κατηγορία:Ταινίες IMAX
Κατηγορία:Ταινίες παραγωγής Lions Gate Entertainment
Κατηγορία:Αμερικανικές ταινίες της δεκαετίας 2010
Η Καλόγρια II

***Η Καλόγρια II*** (πρωτότυπος αγγλικός τίτλος: *The Nun II*) είναι Αμερικανική υπερφυσική ταινία τρόμου σε σκηνοθεσία από τον Μίχαελ Τσάβες από σενάριο των Ίαν Γκόλντμπεργκ, Ρίτσαρντ Νάινγκ, και Ακέλα Κούπερ. Είναι συνέχεια του *[[Η Καλόγρια]]* (2018) και η ένατη ταινία του franchise *[[Το Σύμπαν Του Καλέσματος]]*. Πρωταγωνιστούν οι Τάισα Φαρμίγκα, Ζονάς Μπλοκέ, Μπόνι Ααρόνς, Στορμ Ριντ, και Άννα Πόπλγουελ.

*Η Καλόγρια II* κυκλοφόρησε στις Ηνωμένες Πολιτείες Αμερικής στις 8 Σεπτεμβρίου του 2023, από την Warner Bros. Pictures. Έλαβε μικτά σχόλια από τους κριτικούς, και εισέπραξε $268.1 εκατομμύρια παγκοσμίως απέναντι από έναν προϋπολογισμό $38 εκατομμυρίων.

## Παραπομπές


## Εξωτερικοί σύνδεσμοι
* 
* 

Κατηγορία:Ταινίες του 2023
Κατηγορία:Το Σύμπαν Του Καλέσματος
Κατηγορία:Αμερικανικές υπερφυσικές ταινίες τρόμου
Κατηγορία:Ταινίες σε παραγωγή Τζέιμς Γουάν
Κατηγορία:Ταινίες παραγωγής New Line Cinema
Κατηγορία:Ταινίες παραγωγής Warner Bros.
Κατηγορία:Ταινίες που επηρεάστηκαν από την πανδημία COVID-19
Κατηγορία:Ταινίες σε σκηνοθεσία Μίχαελ Τσάβες
Κατηγορία:Ταινίες με μουσική σύνθεση Μάρκο Μπελτράμι
Κατηγορία:Ταινίες IMAX
Κατηγορία:Αμερικανικές ταινίες της δεκαετίας 2020
Κατηγορία:Ταινίες σίκουελ
Κατηγορία:Ταινίες ScreenX
Διοργανώσεις Ε.Π.Σ. Λέσβου 2023–24

Για την **περίοδο 2023–24**, η Ένωση Ποδοσφαιρικών Σωματείων Λέσβου είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Λέσβου.

Η πρωταθλήτρια της ΕΠΣ Λέσβου έχει τη δυνατότητα να κερδίσει την άνοδο στη Γ΄ Εθνική ερασιτεχνική κατηγορία. Η ομάδα που ανακηρύσσεται κυπελλούχος ΕΠΣ Λέσβου, αποκτά το δικαίωμα συμμετοχής στο Κύπελλο Ελλάδας.

## Πρωτάθλημα

Η δομή του πρωταθλήματος της Ε.Π.Σ. Λέσβου είναι η εξής:
* Πρωτάθλημα Λέσβου
** Α΄ Κατηγορία
** Β΄ Κατηγορία
* Πρωτάθλημα Λήμνου
** Α1 Κατηγορία

### Πρωτάθλημα Λέσβου

#### Α΄ Κατηγορία

Στην Α κατηγορία θα συμμετάσχουν 10 ομάδες. Οι ομάδες θα αγωνιστούν μεταξύ τους σε διπλούς αγώνες σύμφωνα με το πρόγραμμα που θα καταρτιστεί μετά από την κλήρωση του πρωταθλήματος. Μόλις ολοκληρωθούν οι διπλοί αγώνες, οι ομάδες από τον 1ο έως τον 5ο θα αγωνιστούν σε ένα μίνι πρωτάθλημα διπλών αγώνων μεταφέροντας τη βαθμολογία από την πρώτη φάση. Ο νικητής των 5 αυτών ομάδων θα αγωνιστεί με τον αντίστοιχο πρωτάρη της Α1 Κατηγορίας Λήμνου, το οποίο θα δώσει στον νικητή τον τίτλο της ΕΠΣ Λέσβου αλλά και το εισιτήριο για την Γ΄ Εθνική. Τα σωματεία στις θέσεις 6 έως 10 θα αγωνιστούν σε ένα μίνι πρωτάθλημα διπλών αγώνων μεταφέροντας τη βαθμολογία από την πρώτη φάση. Όποιο σωματείο τερματίσει στην 10η θέση, θα υποβιβαστεί από την πρώτη κατηγορία.
##### Πρώτη Φάση

* Ο Αετός Λουτρών έχει δεχθεί μείωση 5 βαθμών
##### Δεύτερη Φάση - Πλέι-Οφ

* Ο Αετός Λουτρών έχει δεχθεί μείωση 5 βαθμών
##### Δεύτερη Φάση - Πλέι-Άουτ

#### Β΄ Κατηγορία
Στη Β κατηγορία θα συμμετάσχουν 17 συνολικά ομάδες σε δυο ομίλους. Οι νικητές των 2 ομίλων αντίστοιχα θα αναμετρηθούν σε αγώνα που θα κηρύξει πρωταθλητή της Β κατηγορίας τον νικητή του αγώνα. Οι δευτεραθλητές των 2 ομίλων θα αναμετρηθούν σε μονό αγώνα σε ουδέτερο γήπεδο με γηπεδούχο που θα προκύψει κατόπιν κλήρωσης.

*Ο Αιολικός Β' έχει αποσυρθεί από το πρωτάθλημα
*Ο Μακαρέας Άγρας έχει αποσυρθεί από το πρωτάθλημα
* Ο Καραβαγγέλης Στύψης έχει δεχθεί μείωση 5 βαθμών

### Πρωτάθλημα Λήμνου

#### Α1 Κατηγορία Λήμνου

Οι 8 σύλλογοι θα συμμετάσχουν αγωνίστηκαν σε πρωτάθλημα τριών γύρων. Ο πρωταθλητής της κατηγορίας θα αγωνιστεί σε διπλό αγώνα με τον πρωταθλητή Λέσβου το οποίο θα δώσει στον νικητή τον τίτλο της ΕΠΣ Λέσβου αλλά και το εισιτήριο για την Γ΄ Εθνική.

### Τελικός ανάδειξης πρωταθλητή ΕΠΣ Λέσβου
Για την ανάδειξη του πρωταθλητή της Ένωσης, αγωνίστηκαν σε διπλό τελικό ο νικητής των πλέιοφ Λέσβου Αιγέας Πλωμαρίου και ο πρωταθλητής της Α1 Λήμνου Ηρακλής Ατσικής. Πρωταθλητής της ΕΠΣΛ αναδείχθηκε ο **Αιγέας** με συνολικό σκορ 6-3 και απέκτησε το δικαίωμα να διεκδικήσει την άνοδο στη Γ΄ Εθνική για την επόμενη σεζόν 2024-25.

**1ος αγώνας**
13/4/2004, γήπ. Ατσικής: Ηρακλής-Αιγέας 2-2.

**2ος αγώνας**
19.4.2024, Μιχαλέλειο γήπ. Πλωμαρίου: **Αιγέας**-Ηρακλής 4-1

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Λέσβου.

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Λέσβου
Κατηγορία:Εγχώρια ποδοσφαιρικά πρωταθλήματα 2023–2024
Κατηγορία:Εγχώρια ποδοσφαιρικά κύπελλα 2023-2024